**ДОДАТНА ПОДРШКА И ИНКЛУЗИВНО ОБРАЗОВАЊЕ**

**Инфомација за родитеље и ученике**

Закон о основама система образовања и васпитања из 2009. године први пут уводи инклузију у школе. Иначе, сам термин инклузија значи укључивање или укљученост. Инклузија у друшштву значи сви чланови тог друштва учествују у друштвеном животу без дискриминације и ограничења којима би узрок била нека њихова људска карактеристика: пол, материјални статус, раса, вера, здравствено стање, боја коже , ниво образовања итд. Како је и школа део друштвеног живота, и то несумњиво врло важан део јер “ дете је отац човека“ и ми у школи смо добили нове радне задатке.

Компетентна, стручна јавност нашег друштва је на основу много анализа утврдила да школски систем и одговарајућа законска регулатива коју смо имали, до овог Закона, раздваја децу( посебне школе за наглуве и глуве, за слабовиде и слепе, за ментално инфериорне ) jer они не срећу једни друге, не упознају се и не зближавају. Деца која заврше такве школе имају ограничену могућност запошљавања и учествовања у јавном животу . Често се дешавало да се деца из забачених и сиромашнијих делова земље олако категоришу као ментално инфериорна и упуте у специјалну школу, само због тога јер не поседују потребна предзнања, или лоше говоре српски језик или пак родитељи сами инсистирају на томе. Да се овакве ситуације више на би догађале Министарство просвете Републике Србије је донело одлуку да се крене са инклузијом у образовању.

Сва деца имају право на редовне школе, и основне и средње ,и право на додатну подршку. Родитељи су ти који ће са својом децом одлучивати у коју ће школу да упишу дете. Школе су у обавези да се за њихов долазак припремају. Дакле, уз досадашњу обавезу да реализују свој школски пограм који је био исти за све ученике истог образовног профила, школа има обавезу и могућност да прави и реализује индивидуалне образовне планове којима се регуларни програми прилагођавају одређеним ученицима ,тј. њиховим образовним потребама. Занимљиво је да је Закон оваквим решењем омогућио да се сагледају и они ученици који имају потребу за додатним знањима и другачијим облицима рада јер постижу изузетне резултате у учењу и имају јака и нтересовања за поједине научне области.

 **Ко има право на додатну подршку у образовању и индивидуални образовни план?**

1. Ученик који има тешкоће у учењу ( дислексија, дисграфија и дискалкулија) проблеме у понашању и емоционалном развоју

2. Ученик који има сметње у развоју или инвалидитет (телесне, моторичке, чулне, интелектуалне или вишеструке сметње или сметње из спектра аутизма)

3. Потиче, односно , живи у социјално нестимулативној средини( социјално, економски, културно, језички сиромашној средини или дуготрајно борави у здравственој, односно, социјалној установи

4. Из других разлога остварује право на подршку у образовању

5. Право на прилагођен и обогаћен начин образовања по ИОПу има и ученик са изузетним способностима(ИОП 3)

Практично гледано, поступак утврђивања права на додатну подршку и ИОП почиње кад се у школи утврди да ученик из неког разлога не постиже исходе планиране за дати период – крај првог тромесечја, и има више слабих оцена. За такве ученике прво се планира индивидуализација из тих предмета из којих ученик има слабе оцене. Уколико она доведе до жељених исхода, укида се и ученик се укључује у уобичајен начин рада. Уколико планиране мере индивидуализације не доведу до планираних циљева, креће се у поступак израде ИОПа .

ИОП 1 је већ документ који се пише на посебним обрасцма и за који сагласност даје родитељ. Постоји процедура за израду овог документа која се мора да поштује. Овде се већ планирају озбиљна прилагођавања националних стандарда са циљем прилагођавања ученику и његовим карактеристикама. Јасно се одређују особе и службе које ће да пружају додатну подршку. Педагошки колегијум даје сагласност за његову примену, дефинише се време за примену и креће у његову реализацију. Уколико планиране активности доведу до планираних циљева, наставља се са његовом реализацијом и даље. Уколико се деси да нема помака ,он се укида и планира се израда ИОПа 2.

За израду овог документа уз сагласност родитеља је неопходна и сагласност интерресорне комисије. У овом документу, ИОП 2, се мењају стандарди учења а самим тим и занимања. Евиденција о томе се води у матичној књизи и у свим документима које издаје школа на основу матичне књиге. Из тих разлога се родитељима на време треба да даје информација о томе и тражи њихова сагласност.

 И у нашој школи већ три године постоји и ради Тим за додатну подршку и инклузију. Један део наставника је имао обуку за израду идивидуалног образовног плана. Нека скромна искуства већ имамо а нова стичемо радећи и пратећи литературу.

Љиљана Бугарски, психолог